open-index/open-wikipedia-markdown huggingface dataset:
Hotel Transylvania

**Hotel Transylvania** on vuonna 2012 ensi-iltansa saanut Genndy Tartakovskyn ohjaama kolmiulotteinen animaatioelokuva.

## Juoni
Elokuva kertoo kreivi Draculasta, joka omistaa hirviöille tarkoitetun hotellin ja yrittää suojella tytärtään ihmisten maailmalta. Päivää ennen Draculan tyttären, Maviksen syntymäpäivänä hotelliin ilmestyy ihminen, Jonathan. Dracula yrittää päästä eroon Jonathanista, mutta Mavis ehtii ihastua tähän. Dracula käskee Jonathania lähtemään hotellista. Ennen lähtöään, Jonathan tunnustaa olevansa ihminen ja Draculan painostamana myös valehtelee vihaavansa hirviöitä. Kun Jonathan on jo lähdössä koko maasta, Dracula tajuaa virheensä ja lähtee hänen peräänsä. Dracula saa Jonathanin kiinni kun lento on jo lähtenyt, mutta hypnotisoi koneen lentäjän kääntämään koneen takaisin lentokentälle. Lopulta Dracula hyväksyy Mavisin ja Jonathanin rakkauden.

## Ääninäyttelijät

### Suomenkielinen versio

## Lähteet
Keltarintamedestäjä

**Keltarintamedestäjä** (*Anabathmis newtonii*) on medestäjien heimoon kuuluva varpuslintu.

## Levinneisyys
Keltarintamedestäjää tavataan kotoperäisenä São Tomélla. Lajin on kuvattu olevan yleinen, ja sen kannankehitys on vakaa. Vaikka sen levinneisyysalue onkin pieni, ei sen uskota olevan vaarassa, ja laji on luokiteltu elinvoimaiseksi.

## Lähteet
Valkealan Kiekko

**Valkealan Kiekko** on Kouvolan Valkealassa toimiva jääkiekkoseura, joka pelaa III-divisioonassa. Seuran kotihalli on Valkealan kirkonkylällä sijaitseva, vuonna 1993 rakennettu Valkealan jäähalli, mikä tunnetaan myös Soramonttuna.

## Kasvatit SM-liigassa

*Roope Elimäki
*Miska Siikonen
*Sami Tamminen
*Juuso Pulli

## Saavutukset
*III-divisioonan lohko mestaruus: 2016, 2019, 2025.

## Lähteet
Folke

**Folke** on Pohjoismaissa miehen, mutta Saksassa naisen etunimi. Nimi on lyhentymä saksalaisista Volk -alkuisista nimistä, joissa esiintyvä sana Volk merkitsee kansaa tai väkeä.  Nimi on ollut käytössä jo keski­ajalla.

Suomessa nimi Folke on tammikuuhun 2025 mennessä annettu Digi- ja väestötietoviraston tietojen mukaan 719 henkilölle. Folken nimipäivä on suomen­ruotsalaisen kalenterin mukaan 27. tammikuuta.

## Tunnettuja Folke-nimisiä

* Folke Alnevik (1919–2020), ruotsalainen pikajuoksija ja olympiamitalisti
* Folke Andersson (1892–1988), ruotsalainen ooppera- ja operettilaulaja, tenori
* Folke Bensow (1886–1971), ruotsalainen arkkitehti
* Folke Bernadotte (1895–1948), ruotsalainen kreivi, diplomaatti, upseeri ja Punaisen Ristin johtaja
* Folke Birgerinpoika (k. 1210), ruotsalainen jaarli 
* Folke Dahlberg (1912–1966), ruotsalainen runoilija, graafikko ja kuvittaja
* Folke Filbyter (1000-luvulla), perimätiedon mukaan Folkunga-suvun kantaisä
* Folke Forsman (s. 1937), suomalainen urkutaiteilija ja musiikkipedagogi
* Folke Fridell (1904–1985), ruotsalainen kirjailija
* Folke Frölén (1908–2002), ruotsalainen kenttäratsastaja ja olympiavoittaja
* Folke Gräsbeck (s. 1956), suomalainen pianisti 
* Folke Husell (s. 1945), Ålandsbankenin ent. pääjohtaja
* Folke Isaksson (1927–2013), ruotsalainen kirjailija ja kriitikko
* Folke Johansson (s. 1965), suomalainen diplomi-insinööri, patenttiasiamies ja patenttineuvos
* Folke Johansson Ängel (k. 1277), Ruotsin arkkipiispa 1274–1277
* Folke Landgrén (1890–1962), asessori, arkistonhoitaja ja tietokirjailija
* Folke Lindström (s. 1951), suomalainen pankin-, vakuutus- ja kaupan alan yritysjohtaja ja kauppaneuvos
* Folke Rabe (1935–2017), ruotsalainen säveltäjä, jazz- ja kamarimuusikko
* Folke Rogard (1899–1973), ruotsalainen lakimies, shakinpelaaja ja järjestövaikuttaja
* Folke Sandström (1892–1962), ruotsalainen upseeri ja kouluratsastaja
* Folke Sjölund (1943–2013), ahvenanmaalainen poliitikko 
* Folke Sundman (s. 1951), suomalainen virkamies ja kansalaisaktivisti, Kepan ent. toiminnanjohtaja
* Folke Sundquist (1925–2009), ruotsalainen näyttelijä
* Folke Wassén (1918–1969), ruotsalainen purjehtija 
* Folke West (s. 1948), suomalainen televisiotoimittaja, matkanjohtaja ja luennoitsija
* Folke Wickström (1939–2018), ahvenanmaalainen arkkitehti
* Folke Woivalin (s. 1928), ahvenanmaalainen maanviljelijä ja poliitikko
* Folke Zettervall (1862–1955), ruotsalainen arkkitehti
* Folke Öhman (s. 1953), Paraisten ent. kaupunginjohtaja

## Folke sukunimenä
* Gösta Folke (1913–2008), ruotsalainen näyttelijä, ohjaaja ja teatterinjohtaja

## Kuvitteellisia Folke-nimisiä

* Folke Rundqvist, Dennis Nylundin esittämä sketsihahmo televisiosarjassa *[[Putous]]*

## Lähteet
Hjalmar Stenholm

**Alfred Hjalmar Stenholm** (1. toukokuuta 1887 Tuusula – 5. heinäkuuta 1955 Helsinki) oli suomalainen kuvanveistäjä ja muotokuvamaalari. 

Kuvanveiston ja tilausmuotokuvien lisäksi hän maalasi niin sanottua toritaidetta elättääkseen kuusilapsisen perheensä. Tunnetuin hänen töistään on veistos Aleksis Kivestä, joka syntyi Kiven veljen tyttären Agnes Karoliina Vidingin avustuksella. Teos on nähtävillä Aleksis Kiven kuolinmökissä Tuusulassa. Hän signeerasi työnsä aina nimellä Hj Stenholm.

Myöhemmin hän oli avustamassa Wäinö Aaltosta, Helsingin Rautatientorilla olevan Aleksis Kiven muistopatsaan tekemisessä ja teki kyseiseen teokseen Aleksis Kiven pään. Hänen taulujaan sekä veistoksia on näkynyt 1930- ja 1940-luvun suomalaisissa elokuvissa. 

Stenholm opiskeli Suomen taideyhdistyksen piirustuskoulussa vuosina 1907–1908, ja mallikoulussa 1908-1910. Hänet on haudattu Helsingin Malmin hautausmaalle.

## Lähteet
Liesvesi–Vanginvesi

**Liesvesi** on Keski-Suomessa oleva keskikokoinen järvi, jonka kautta Kellankoskesta tuleva Konneveden vesi laskee Vanginveteen. Sen muodostaa lähivesiensä kanssa Vanginveden–Liesveden lähialueen, jossa on alkuperäisinä kalalajeina ahven, hauki, kuore, muikku ja säyne sekä siirrettyinä ankerias ja harjus.

Liesvesi on osa Konneveden–Laukaan melontareittiä. Yksi sen taukopaikoista on Liesveden laskujoella Pesiäissalmessa.

## Lähteet
Oikeusrekisterikeskus

**Oikeusrekisterikeskus** (**ORK**, ) on 1.3.1996 toimintansa aloittanut Suomen oikeusministeriön hallinnonalan asiantuntijavirasto. Oikeusrekisterikeskuksen tehtävänä on vastata oikeusministeriön hallinnonalan keskeisten rekistereiden rekisterinpidosta ja tiedonhallinnasta sekä varallisuusrangaistusten täytäntöönpanosta. Lisäksi ORK vastaa oikeushallinnon ICT-palveluiden hankkimisesta, kehittämisestä ja ylläpitämisestä. ORK toimii hallinnonalan IT-hankintayksikkönä ja on itsenäinen kirjanpitoyksikkö.

Viraston juuret ovat vuodessa 1974, jolloin se aloitti tietojärjestelmien kehittämisyksikkönä Hämeenlinnassa. 

## Toiminta
Oikeusrekisterikeskus on oikeusministeriön alainen valtion virasto, jonka tehtävänä on huolehtia sakkoihin ja vastaaviin rikosoikeudellisiin seuraamuksiin liittyvistä täytäntöönpanotehtävistä sekä huolehtia oikeusministeriön hallinnonalan tietojärjestelmistä ja rekistereistä. ORK käsittelee esimerkiksi pyramidihuijauksen tehneestä WinCapitasta tappioille jääneiden korvaushakemuksia ja ylläpitää muun muassa vaalitietojärjestelmää, rikosrekisteriä, sakkorekisteriä ja hallinnollisten seuraamusmaksujen rekisteriä sekä välittää tietoja näistä muille viranomaisille. Sen päätoimipaikka on ollut Hämeenlinnassa perustamisesta 1.3.1996 lähtien. 

Vuonna 2017 ORK:n bruttomenot olivat 14,6 miljoonaa euroa. Lisäksi ORK tuottaa ja välittää hallinnonalalle digipalveluita n. 80 miljoonalla eurolla vuodessa.

Toiminta perustuu lakiin Oikeusrekisterikeskuksesta (625/2012).

## Organisaatio
Oikeusrekisterikeskuksessa työskentelee noin 220 henkilöä. Organisatorisesti ORK ja­kau­tuu Tie­to­pal­ve­lui­hin, Järjestelmäpalveluihin, Si­dos­ryh­mä­pal­ve­lui­hin, Hal­lin­to­pal­ve­lui­hin ja Turvallisuuspalveluihin, jot­ka kaik­ki toi­mi­vat tii­viis­sä yh­teis­työs­sä tois­ten­sa kans­sa.

**Tietopalvelut**
* Rekisteripalvelut
* Täytäntöönpanopalvelut
* Tiedonhallintapalvelut
Toimialan sisäisestä kehityksestä vastaa kehityspalvelut-toiminto.

**Järjestelmäpalvelut**
* Tekninen yksikkö
*Osaamisyksikkö
*Asiakkuusyksiköt
Toimialaa tukevat matriisissa työskentelevät asiantuntijat kehityspalveluissa, salkunhallinnassa sekä asiakasvastaavina.

**Sidosryhmäpalvelut**

* Hankintapalvelut

Hankintojen lisäksi Sidosryhmäpalveluissa työskentelee ratkaisusuunnittelun, palvelumuotoilun sekä viestinnän asiantuntijoita.

**Hallintopalvelut**
* Henkilöstöpalvelut
* Talouspalvelut
Lisäksi Hallintopalvelut huolehtii koko organisaation sisäisestä kehittämisestä.

**Turvallisuuspalvelut**

* Tietosuoja ja -turvapalvelut
* Riskienhallinta
* Toimitilaturvallisuus

## Katso myös
* Laillisuusperiaate
* Rangaistus

## Lähteet

## Aiheesta muualla
*Oikeusrekisterikeskuksen kotisivut
*ORK:n tilinpäätökset
*Oikeusministeriön kotisivut 
*ORK YouTubessa: Maksuajan hakeminen, Rikosrekisteriote iäkkäiden kanssa työskentelyä varten
Hippurihappo

**Hippurihappo** (C9H9NO3) on amidiryhmän sisältävä aromaattinen karboksyylihappo. Yhdistettä käytetään muun muassa orgaanisen kemian synteeseissä ja lääketieteessä.

## Ominaisuudet ja esiintyminen luonnossa
Huoneenlämpötilassa hippurihappo on valkoista kiinteää ainetta. Se liukenee veteen ja erityisesti kuumaan veteen. Myös etanoli liuottaa hippurihappoa, mutta bentseeni ja muut hiilivedyt eivät.

Erityisesti kasvinsyöjänisäkkäät syntetisoivat hippurihappoa maksassaan ja erittävät sen ulos elimistöstään virtsan mukana. Tämä on niiden tapa poistaa aromaattisten aminohappojen hajoamistuotteena muodostuvaa bentsoehappoa. Myös ihmisen maksa tuottaa hippurihappoa bentsoehapon ja glysiinin tai tolueenin ja glysiinin välisellä reaktiolla. Hippurihappoa esiintyy kasveissa ainakin amerikankarpalon (*Vaccinium macrocarpon*) marjoissa.

Hippurihapon metenamiinisuolaa käytetään myös lääkkeenä virtsatieinfektiohin, lähinnä estovaikutuksen takia. Sen tiedetään tehoavan siltäänkin, mutta käytännössä se halutaan liittää metenamiiniin. Kauppanimenä on muun muassa *Hipeksal*.

Suuri hippurihappopitoisuus virtsassa on usein merkki amfetamiinin käytöstä.

## Synteesi
Hippurihappoa valmistetaan glysiinin ja bentsoyylikloridin välisellä kondensaatioreaktiolla.
:

## Lähteet

## Aiheesta muualla
*Human Metabolome Database (HMDB): Hippuric acid 
*Food Database (FooDB): Hippuric acid 
*Kyoto Encyclopedia of Genes and Genomes (KEGG): Hippuric acid 
*Dr. Duke's Phytochemical and Ethnobotanical Databases: Hippuric-acid
Keltainenmutakilpikonna

**Keltainenmutakilpikonna** (*Kinosternon flavescens*) on myskikilpikonnalle sukua oleva kilpikonnalaji. Keltaisenmutakilpikonnan alalajeja ovat *K. f. flavescens*, *K. f. stejnegeri* ja illinoisinkeltainenmutakilpikonna (*K. f. spooneri*). Keltaistamutakilpikonnaa vastaava laji on idänmutakilpikonna (*Kinosternon sububrum*).

## Ulkonäkö ja koko

Yksilön pituus on 12–16&nbsp;cm. Lajin nimi johtuu keltaisesta kurkusta. Kilpi on vihertävänruskea ja se on muodoltaan ovaalinmuotoinen ja matala. Kuono on terävä.

## Levinneisyys ja elinympäristö

Lajia tavataan Yhdysvaltojen keski- ja eteläosissa ja Meksikossa. Sitä esiintyy matalissa hitaasti virtaavissa vesistöissä ruohikkoisilla seuduilla, myös preerialla ja autiomaassa.

## Lisääntyminen

Munia on 1–6, joskus jopa 9. Munimisesta poikasten kuoriutumiseen kuluu noin 75 vuorokautta.

## Ravinto

Eläin syö enimmäkseen vedessä eläviä selkärangattomia eläimiä. Joskus se syö myös maalla eläviä selkärangattomia, kaloja, sammakkoeläimiä ja kasveja.

## Lähteet

## Aiheesta muualla
* http://animaldiversity.ummz.umich.edu/accounts/Kinosternon_flavescens
Ranskan naisten jääkiekkomaajoukkue

**Ranskan naisten jääkiekkomaajoukkue** edustaa Ranskaa kansainvälisissä jääkiekko-otteluissa, muun muassa maailmanmestaruuskilpailuissa. Joukkuetta hallinnoi Ranskan jääkiekkoliitto, ja joukkueen valmentajana toimii Grégory Tarlé.

Ranskalla on vuonna 2017 noin 2&nbsp;200 naisjääkiekkoilijaa, vuonna 2022 yli 2&nbsp;600. Vuonna 2023 naispelaajien määrä oli pudonnut noin 1 500 pelaajaan, mutta vuoden 2025 alussa heitä oli jo yli 3&nbsp;400. Vuonna 2025 joukkue oli Kansainvälisen jääkiekkoliiton IIHF:n hallinnoimalla jääkiekon maailmanlistalla 15. sijalla. Joukkue osallistui ensi kertaa olympialaisiin vuonna 2026 sijoittuen 10. sijalle eli viimeiseksi. 

## Sijoitukset

### Olympialaisissa

* 2026 – 10.

### Maailmanmestaruuskilpailuissa
* 1999 – B-sarja, 
* 2000 – B-sarja, 5.
* 2001 – 1. divisioona, 5.
* 2003 – 1. divisioona, 4.
* 2004 – 1. divisioona, 4.
* 2005 – 1. divisioona, 4.
* 2007 – 1. divisioona, 3.
* 2008 – 1. divisioona, 4.
* 2009 – 1. divisioona, 6.
* 2011 – 2. divisioona, 2.
* 2012 – 1. divisioonan B-lohko, 3.
* 2013 – 1. divisioonan B-lohko, 1.
*2014 – 1. divisioonan A-lohko, 4.
* 2015 – 1. divisioonan A-lohko, 3.
* 2016 – 1. divisioonan A-lohko, 2.
* 2017 – 1. divisioonan A-lohko, 6.
* 2018 – 1. divisioonan A-lohko, 1 
*2019 – 10.
*2020 – 1. divisioonan kisat peruttiin koronaviruspandemian vuoksi.
*2021 – 1. divisioonan kisat peruttiin koronaviruspandemian vuoksi.
*2022 – 1. divisioonan A-lohko, 1.
*2023 – 10.
*2024 – 1. divisioonan A-lohko, 3.
*2025 – 1. divisioonan A-lohko, 4.

### [[Jääkiekon naisten Euroopan-mestaruuskilpailut|Euroopan-mestaruuskilpailuissa]]
* 1991 – 7.
* 1993 – B-sarja, 3. (kokonaistulosten 9.)
* 1995 – 11.
* 1996 – 11.

### Maailmanranking

* 2003 – 12.
* 2004 – 13.
* 2005 – 12.

* 2006 – 14.
* 2007 – 12.
* 2008 – 11.
* 2009 – 13.
* 2010 – 14.
* 2011 – 16.
* 2012 – 16.
* 2013 – 16.
* 2014, helmikuu – 16.
* 2014, huhtikuu – 14.
* 2015 – 14.
* 2016 – 12.
* 2017 – 13.
* 2018, helmikuu – 11.
* 2018, huhtikuu – 10.
* 2019 – 10.
* 2020 – 10.
* 2021 – 12.
* 2022, helmikuu  – 12.
* 2022, syyskuu  – 12.
* 2023 – 12.
* 2024 – 13.
* 2025 – 15.

## Lähteet

## Aiheesta muualla
* Ranskan jääkiekkoliiton kotisivut 
* Ranska nationalteamsoficehockeyssä
Afrikaniroko

**Afrikaniroko** eli **fustikki** (*Milicia excelsa*) on mulperikasvien (*Moraceae*) heimoon kuuluva Keski-Afrikassa tavattava puu. Sen oliivinvihreä puuaines, *kambala* eli *odoume* eli *odum*, on kestävää, ja sitä käytetään muun muassa veneenrakennuksessa sekä ikkunoissa, ovissa ja kalustepuuna.

## Lähteet

## Aiheesta muualla
* Suomen Lajitietokeskus: Afrikaniroko – ''Milicia excelsa''
Olfaktometri

**Olfaktometri** eli **odorimetri** on koje, jolla mitataan hajun voimakkuutta tai hajuaistin herkkyyttä.

## Lähteet
Terror Hungry

**Terror Hungry** on suomalaisen thrash metal -yhtye Lost Societyn toinen studioalbumi. Terror Hungry on julkaistu Pohjois-Amerikassa 1. huhtikuuta 2014 ja Euroopassa 4. huhtikuuta 2014 levymerkillä Nuclear Blast. Edeltäjäänsä Fast Loud Deathiin verrattuna albumi on tyylitään rankempi.

Albumin nimikkokappaleesta kuvattiin musiikkivideo.

## Kappaleet
#
#
#
#
#
#
#
#
#
#
#
#
#
#

## Kokoonpano
;Yhtye
* Samy Elbanna – laulu, kitara
* Arttu Lesonen – kitara
* Mirko Lehtinen – bassokitara
* Ossi Paananen – rummut

;Tuotanto
* Nino Laurenne – tuottaja, äänittäjä (Sonic Pump studios)
* Jan Meininghaus – kansikuva, grafiikka

## Arvostelut
* Imperiumi.net: 
* Kaaoszine: 
* Soundi: 

## Lähteet

## Aiheesta muualla
* 
*
Yhdystie 2640

**Yhdystie 2640** on tie, joka kulkee Porin Luvialla *Kuussaarikosta* *Väipäremäkeen*. Tien pituus on 4 kilometriä.

Tien osoitenimenä on Kuussaarikosta Niementien risteykseen saakka *Yhdystie* ja lopun matkan ajan *Kirkkotie*.

## Lähteet
Intiantähtikilpikonna

**Intiantähtikilpikonna** (*Geochelone elegans*) on jättiläiskilpikonnien sukuun kuuluva laji.

## Ulkonäkö ja koko

Lajin nimi johtuu kilven suomujen tähtimäisestä muodosta. Suomuissa on myös tähtimäisiä kuvioita, joissa on ruskealla pohjalla keltaista. Suomut ovat kohoumallisia ja muodostavat harjanteita. Jalat ovat talttamaiset. Intiantähtikilpikonna muistuttaa burmantähtikilpikonnaa (*Geochelone platynota*).

## Levinneisyys ja elinympäristö

Intiantähtikilpikonnaa tavataan Etelä-Aasiassa, lähinnä Intian rannikkoseuduilla ja Sri Lankassa. Sitä esiintyy kuivilla alueilla.

## Lisääntyminen

Munia on 2–20.

## Ravinto

Laji on etupäässä kasvissyöjä.

## Lähteet

## Aiheesta muualla
* http://animaldiversity.ummz.umich.edu/accounts/Geochelone_elegans
Osastonsihteeri

**Osastonsihteeri** on toimistotyöntekijä, joka työskentelee sosiaali- ja terveydenhuollossa. Työtehtävät vaihtelevat organisaation ja työyhteisön mukaan sisältäen asiakaspalvelua sekä kasvokkain että puhelimitse. Potilaskertomustekstien, lausuntojen ja lähetteiden puhtaaksikirjoittaminen sanelun mukaan ovat usein osastonsihteerin työtä. Lisäksi työhön kuuluu laaja-alaisesti potilashallintoon liittyviä toimistotehtäviä, esim. ajanvaraukset, laskutukseen vaikuttavat kirjaamiset, kokousmuistioiden laatiminen ja oman osaamisalan asiantuntijana toimiminen työryhmissä. Osastonsihteerin työ on vaativaa työtä jossa osastonsihteerillä on iso rooli potilaan hoidossa mm. jatkohoitojen järjestämisessä. Monipuolisessa ja vaihtelevassa työssä hyvät vuorovaikutustaidot, tekstinkäsittelytaidot, organisointikyky ja stressinsieto ovat tärkeitä ominaisuuksia.

Osastonsihteeri työskentelee useimmiten kunnan tai kuntayhtymän palveluksessa, ja vuonna 2012 osastonsihteeri-nimike oli noin 4&nbsp;700 henkilöllä kunnan työntekijöistä (kuntatyonantajat.fi). Osastonsihteereitä työskentelee myös yksityisillä lääkäriasemilla. Työ on pääsääntöisesti päivätyötä.

Koulutusvaatimuksena erityisosaamista vaativaan osastonsihteerin työhön on tavallisesti toisen asteen tutkinto, esimerkiksi liiketalouden koulutusohjelmasta. Perehdyttäminen tapahtuu työpaikalla. Lähihoitajakoulutuksessa on asiakaspalveluun ja tietohallintoon suuntaava vaihtoehto. Lisäksi yksityiset toimijat järjestävät terveydenhuollon työtehtäviin suuntaavaa koulutusta. Valtakunnallista yhtenäisyyttä osastonsihteerin koulutuksessa ja koulutusvaatimuksissa ei ole.

Terveydenhuollon Sihteerit ry on osastonsihteerien etuja valvova ammatillinen yhdistys, jonka yksi tärkeimmistä tavoitteista on valtakunnallisesti yhtenäisen koulutuksen saavuttaminen. Terveydenhuollon Sihteerit ry toimii yhteistyössä Julkis- ja yksityisalojen toimihenkilöliiton Jytyn kanssa, mutta yhdistyksen jäsenyys ei edellytä tai poissulje minkään ammattiliiton jäsenyyttä. 

Sosiaali- ja terveydenhuollon palvelurakenneuudistusta suunnitellaan parhaillaan, mikä saattaa vaikuttaa myös osastonsihteerin työtehtäviin ja asemaan tulevaisuudessa.

## Aiheesta muualla
* PSHP:n osastonsihteerien työtyytyväisyyden parantaminen MD-Miranda ja MD-Oberon –järjestelmiä kehittämällä/Vehkalahti Susanna, 2012
* Osastonsihteerin mahdollisuudet osallistua koulutuksiin työn ohella Keski-Suomen sairaanhoitopiirin konservatiivisella toimialueella/Temonen Mervi, 2009
* Osastonsihteerin työnkuva, perehdyttäminen ja sähköinen potilasasiakirja/Kinnunen Tuovi, Kuronen Irmeli, 2007 
* Osastonsihteerien työn tulevaisuus, Case Reumasäätiön sairaala/Hyppänen Iiris, 2006
* http://www.terveydenhuollonsihteerit.fi/
* https://www.youtube.com/watch?v=gCVcZUl8RJ4
* http://nolo.yhdistysavain.fi/
Taipaleenkylän taistelu

**Taipaleenkylän taistelu** (*myös nimellä *'Kivitaipaleen taistelu**') oli 12.–14. lokakuuta 1944 käyty Lapin sodan taistelu.

Ylimaan taistelun jälkeen Saksan vuoristojääkärirykmentti 218 ja vuoristotiedustelupataljoona 99 ryhmittyivät viivytysasemiin Ranuantielle, Kivitaipaleen kylän maastoon. Kenraaliluutnantti Krakaun käskystä vuoristojääkärirykmentti aloitti perääntymisen Rovaniemelle, kun taas vuoristotiedustelupataljoona 99 ryhmittyi Perunkajärvelle puolustukseen. Kivitaipaleen pohjoispuolella suomalaisten taisteluosasto Kurenmaa pyrki saartamaan saksalaisjoukot paikallisten kyläläisten opastuksella. Samalla suomalaisten pääjoukko eteni tien suunnassa. Suomalaisjoukot koukkasivat Ranuantien itä- ja länsipuolelta metsien kautta, motittaen saksalaisten pataljoonan. Suomalaisten suunnitelma ei kuitenkaan onnistunut, sillä eräs suomalainen upseeri vaihtoi puolta ja kavalsi operaation saksalaisille. Tämän vuoksi vuoristojääkärirykmentti 218 palasi takaisin vapauttaakseen saarretut joukot, lisäksi saksalaiset saivat tykistön tukea Rovaniemeltä. Uupumuksesta ja ammuspulasta kärsivä suomalaisosasto joutui tunnin kestäneen yhteenoton jälkeen vetäytymään tieltä, ja saksalaiset saivat vapautettua toverinsa. Tämän jälkeen saksalaisjoukot perääntyivät Rovaniemelle. Vetäytyessään saksalaiset käyttivät poltetun maan taktiikkaa tuhoamalla sillat, katkaisemalla tiet, polttamalla taloja sekä miinoittamalla kylän lähiympäristöä.

Taistelusta on pystytetty muistomerkki Ranua – Rovaniemen tien itäpuolelle, noin 3–4&nbsp;km Kivitaipaleen kylästä pohjoiseen.

## Lähteet
Pitkänokkalukkinen

**Pitkänokkalukkinen** (*Arachnothera robusta*) on medestäjien heimoon kuuluva varpuslintu.

## Levinneisyys
Pitkänokkalukkista tavataan Bruneissa, Indonesiassa, Malesiassa ja Thaimaassa. Vaikka lajin kannankehitys on laskeva, ei sen uskota olevan vaarassa, ja laji on luokiteltu elinvoimaiseksi.

## Lähteet
Yhdystie 2171

**Yhdystie 2171** on tie, joka kulkee Eurajoen Irjanteelta saman kunnan alueella sijaitsevaan Lauhtuun. Tien pituus on 5 kilometriä.

Tien osoitenimenä toimii koko matkalta *Kämpäntie*. Kämpäntien ja valtatien 8 risteyksessä sijaitseva entinen metsäkämppä, jossa on toiminut myöhemmin kahvilayritys, on yksi Vuojoen metsäradan varrella olleista metsäkämpistä ja ainoa niistä vielä jäljellä oleva.

Tien varrelle jääviin kohteisiin kuuluu Eurajoen seurakunnan käytössä oleva Irjanteen hautausmaa, jossa ovat myös vuonna 1953 rakennettu Irjanteen kappeli ja sen vieressä vuonna 1869 rakennettu kellotorni. Kappelia ympäröi Irjanteen uusi hautausmaa. Irjanteen kirkko vuodelta 1752, kellotapuli vuodelta 1758 ja sitä ympäröivä Irjanteen vanha hautausmaa ovat kylän keskustassa.

## Lähteet
Filippiinienlukkinen

**Filippiinienlukkinen** (*Arachnothera clarae*) on medestäjien heimoon kuuluva varpuslintu.

## Levinneisyys
Filippiinienlukkista tavataan Filippiineillä. Lajin kannankehitys on vakaa, ja se on luokiteltu elinvoimaiseksi.

## Lähteet
Tuhkalukkinen

**Tuhkalukkinen** (*Arachnothera modesta*) on medestäjien heimoon kuuluva varpuslintu. Sitä on joskus pidetty samana lajina harmaalukkisen (*Arachnothera affinis*) kanssa.

## Levinneisyys
Tuhkalukkista tavataan Kaakkois-Aasiassa. Alalajia *caena* tavataan Etelä-Myanmarissa ja Lounais-Thaimaassa, *modestaa* Malakan niemimaalla ja Borneossa ja *concoloria* Sumatralla.

## Lähteet
Borneonviirulukkinen

**Borneonviirulukkinen** (*Arachnothera juliae*) on medestäjien heimoon kuuluva varpuslintu.

## Levinneisyys
Borneonviirulukkista tavataan kotoperäisenä Borneon saarella ja sitä esiintyy Indonesian ja Malesian alueilla. Lajin on raportoitu olevan paikallisesti yleinen. Vaikka sen kannankehitys on laskeva, ei lajin uskota olevan vaarassa, ja se on luokiteltu elinvoimaiseksi.

## Lähteet
Käärmekurkilinnut

**Käärmekurkilinnut** (Cariamiformes tai Cariamae) on lintujen lahko, jonka kaikki elävät lajit kuuluvat käärmekurkien (Cariamidae) heimoon. Siihen kuuluu esimerkiksi laji töyhtökäärmekurki (*Cariama cristata*). Vaikka käärmekurkilintuja on perinteisesti pidetty kurkilintujen alalahkona, sekä morfologiset että geneettiset tutkimukset osoittavat että ne muodostavat oman lahkonsa, joka yhdessä jalohaukkojen (Falconidae), papukaijalintujen (Psittaciformes) ja varpuslintujen (Passeriformes) kanssa muodostavat kladin Australaves.

Ensimmäinen tälle lahkolle kuulunut fossiili oli yksittäinen reisiluu Cape Lamb Memberin Lopez de Bertodanon muodostumasta, Vega Islandilta Etelämantereelta. Tämä myöhäiselle liitukaudelle, noin 66 miljoonaa vuotta sitten, ajoitettu yksilö on mahdoton erottaa nykyisistä käärmekurjista, ja kuului suurelle linnulle, jolla oli korkeutta metrin verran. Iästään ja alueellisesta levinneisyydestä päätellen se on saattanut olla sekä käärmekurkien, että hirmulintujen esi-isä.

## Lähteet
3x3 (koripallo)

**3x3** on koripallon muunnos, jota pelataan kolmehenkisillä joukkueilla yhteen koriin. Lajin säännöt eroavatkin monella tapaa normaalista koripallosta. 

## Historia
Lajin historia alkaa vuodesta 2007, jolloin FIBA päätti kokeilla lajia vuoden 2010 nuorten kesäolympialaisissa. Lajia kokeiltiin kuitenkin jo vuoden 2007 Asian Indoor Gamesissa, joissa Iran voitti turnauksen mestaruuden. Lisäksi lajia kokeiltiin Aasian nuorten kisoissa vuonna 2009 ja lopulta myös vuoden 2010 nuorten kesäolympialaisissa. Syksyllä 2010 kansainvälinen koripalloliitto asetti tavoitteekseen viedä lajin osaksi vuoden 2020 kesäolympialaisia.

Vuonna 2011 lajissa järjestettiin ensimmäistä kertaa nuorten arvokisat, kun Italiassa pelattiin alle 18-vuotiaiden maailmanmestaruudesta. Seuraavana vuonna järjestettiin ensimmäiset aikuisten maailmanmestaruuskilpailut Kreikassa. Mestaruuksiin nuorten kilpailuissa ylsivät tyttöjen sarjassa Espanja (2011) ja USA (2012, 2013), poikien sarjassa Uusi-Seelanti (2011), Serbia (2012) ja Argentiina (2013) sekä sekajoukkueiden sarjassa Ranska (2012). Ensimmäisen aikuisten maailmanmestaruuden vei nimiinsä Serbia miehissä, USA naisissa ja Ranska sekajoukkueiden sarjassa.

## Lähteet

## Aiheesta muualla

* Mitä on 3x3? Suomen Koripalloliitto
Opintotoiminnan Keskusliitto

**Opintotoiminnan Keskusliitto ry** on vuonna 1943 perustettu keskusliitto, joka puoluepoliittisesti sitoutumattomana järjestönä pyrkii lisäämään koulutuksellista tasa-arvoa. Se on aikuiskoulutus- ja kulttuurijärjestö, ja jäsenjärjestöjensä kanssa yhteistyössä sen tavoitteena on aktivoida aikuisia elämänkatsomuksellisten ja yhteiskunnalisten valmiuksien kehittämiseen.

Hallituksen puheenjohtaja vuonna 2014 on Kristiina Kumpula.

Liiton edeltäjiä ovat Valistusjärjestöjen Opintotoimikunta ja Suomalainen Luentotoimisto, jotka yhdistyivät 1943 Opintotoiminnan Keskusliitoksi, jonka toiminnanjohtajaksi tuli Olla Teräsvuori.
## Lähteet

## Aiheesta muualla
*Opintotoiminnan Keskusliiton sivusto
Valeri Tsilent

**Valeri Antonovich Tsilent ** (, 22. syyskuuta 1969 Lida Valko-Venäjä) on valkovenäläinen kreikkalais-roomalaisen tyylin painija ja olympiamitalisti. Seurasaolla Tsilent edustaa University Sports Clubia. Hän on edustanut maataan olympiatasolla kaksi kertaa. Atlantassa 1996 hän voitti kreikkalais-roomalaisen painin 82 kilon sarjassa ja Sydneyssä 2000 hän oli painoluokkaa alemmassa sarjassa neljäs.

## Lähteet
Härmesalvia

**Härmesalvia** (*Salvia farinacea*) kuuluu heimoon huulikukkaiskasvit (*Lamiaceae*). Se on monivuotinen. Tosin Suomessa sitä käytetään yksivuotisena ryhmäkasvina.

Härmesalvia on kotoisin Amerikasta, Teksasista ja New Mexicosta. Se kasvaa siellä pensasmaisena perennanna. Kasvista on olemassa kaksi värimuunnosta: tummansinikukkainen ja valkokukkainen. Viljelyssä on myös lajike, jolla on kaksiväriset kukat. Härmesalvian verso ja lehdet ovat sinertävän tai harmahtavan vihreitä.

## Lähteet

## Aiheesta muualla
* Kassu – Kasvien suomenkieliset nimet: Härmesalvia (''Salvia farinacea'')
* Puutarha.net: Härmesalvia (''Salvia farinacea'') 
* ITIS: ''Salvia farinacea'' 
* United States Department of Agriculture (USDA): ''Salvia farinacea''
Aleksei Medvedev

**Aleksei Medvedev** on seuraavien henkilöiden nimi:

* Aleksei Medvedev (s. 1977), venäläinen jalkapalloilija
* Aleksei Medvedev (s. 1972), valkovenäläinen painija
* Aleksei Medvedev (s. 1982), venäläinen jääkiekkoilija
* Aleksei Medvedev (1927–2003), neuvostoliittolainen painonnostoja.
Kirjosalvia

**Kirjosalvia** (*Salvia viridis*) kuuluu heimoon huulikukkaiskasvit (*Lamiaceae*). Sitä viljellään hyötykäytössä yksivuotisena koristekasvina.
Kirjosalvia on kotoisin Välimeren seudulta. Se kasvaa 40–60 senttimetriä korkeaksi. Kukat ovat vaatimattomia ja kasvin koristearvo perustuukin kauniisti värittyneisiin kukkia suojaaviin ylälehtiin. Ne ovat tummansinisiä, vaaleanpunaisia tai valkoisia. Kasvi sopii leikkokukaksi ja myös kuivakukaksi.

## Lähteet

## Aiheesta muualla
*Suomen Lajitietokeskus: Kirjosalvia (''Salvia viridis'')
*Kassu – Kasvien suomenkieliset nimet: Kirjosalvia (''Salvia viridis'')
*Puutarha.net: Kirjosalvia (''Salvia viridis'') 
*ITIS: ''Salvia viridis'' 
*United States Department of Agriculture (USDA): ''Salvia viridis'' 
*Centre for Agriculture and Biosciences International (CABI): ''Salvia viridis'' 
*Pherobase: Floral volatiles of ''Salvia viridis''
Ryan Ayers

**Ryan Ayers** (s. 16. heinäkuuta 1986 Columbus) on yhdysvaltalainen koripalloilija, joka edustaa nykyisin KTP-Basketia. Hänen isänsä on NBA:ssa valmentanut Randy Ayers.

## Ura
Ayers pelasi yliopistokoripalloa Notre Damen yliopistossa, jossa hän teki viimeisenä kautenaan 11,1 pistettä ottelua kohden. Hän aloitti ammattilaisuransa D-liigan Fort Wayne Mad Antsissa, josta hän siirtyi yhden pelikauden jälkeen Eurooppaan, Namika Lahteen. Kauden 2011–2012 Ayers pelasi kokonaisuudessaan Boulazacissa Ranskan kakkostasolla. Seuraavalla kaudella hän pelasi kuusi ottelua Ranskan pääsarjassa pelanneessa Orléansissa, mutta siirtyi tammikuussa 2013 D-liigan Austin Torosiin. Kaudeksi 2013–2014 Ayers palasi Suomeen, jossa hän siirtyi KTP-Basketin joukkueeseen.

## Lähteet

## Aiheesta muualla
*Korisliigan pelaajaprofiili 
*Ligue Nationalen pelaajaprofiili 
*D-liigan pelaajaprofiili
Alor Setar

**Alor Setar** (tai **Alor Star**) on kaupunki Malesian luoteisosassa. Se on Kedahin osavaltion pääkaupunki. Alor Setar on maan tärkeimmän riisinviljelyalueen keskuspaikka, ja siellä sijaitsee myös yksi maan suurimmista moskeijoista. Suurkaupunkialueella on noin 300 000 asukasta.

Alor Setar sijaitsee Kedah-joen länsirannalla, mutta vaikka merelle on matkaa alle 20 km, välissä oleva suometsä haittaa jokiliikennettä. Sen sijaan tie- ja rautatieyhteydet ulottuvat pohjoiseen Thaimaahan ja etelään Butterworthiin. Siellä on myös lentokenttä Kepala Batasissa, 10 km kaupungista pohjoiskoilliseen.

## Lähteet

## Aiheesta muualla
Mikko Kivimäki

**Mikko Antero Kivimäki** (1. tammikuuta 1939 Mänttä) on suomalainen yritysjohtaja ja varatuomari. Hän oli Rautaruukin apulaisjohtaja 1971–1976, hallinnollinen johtaja 1976–1980, varatoimitusjohtaja 1980–1982 ja sen jälkeen toimitusjohtaja. Hän on saanut vuorineuvoksen arvon 1992. Kivimäki vetätyi Rautaruukin johdosta vuonna 2004.

## Lähteet
Aleksei Medvedev (painija)

**Aleksei Vladimirovitš Medvedev** (, 5. marraskuuta 1972 Minsk, Valko-Venäjä) on valkovenäläinen vapaapainija ja olympiamitalisti. Seurasaolla Medvedev edustaa Spartak Minskiä. Hän on edustanut maataan olympiatasolla kaksi kertaa. Atlantassa 1996 hän voitti hopeaa vapaapainin 130 kilon sarjassa ja Sydneyssä 2000 hän oli samassa sarjassa kuudes.

## Lähteet
Tulisalvia

**Tulisalvia** (*Salvia splendens*) kuuluu heimoon huulikukkaiskasvit (*Lamiaceae*). Sitä viljellään yksivuotisena koristekasvina, vaikka se on oikeasti monivuotinen. Tulisalvia on kotoisin Brasiliasta. Se kasvaa siellä pensasmaisena, jopa 90 senttimetriä korkeana perennanna. Viljelylajikkeet voivat olla monta kertaa matalampia. Kukinto on aluksi vaatimaton tupsu, joka tuuhenee kesän aikana. Lajikkeilla kukkien väri voi olla kirkkaanpunainen, vaaleanpunainen, valkoinen, violetti, liila tai kaksivärinen.

## Lähteet

## Aiheesta muualla
* Kassu – Kasvien suomenkieliset nimet: Tulisalvia (''Salvia splendens'')
* Puutarha.net: Tulisalvia (''Salvia splendens'') 
* ITIS: ''Salvia splendens'' 
* United States Department of Agriculture (USDA): ''Salvia splendens'' 
* Flora of China: ''Salvia splendens''
June Squibb

**June Louise Squibb** (s. 6. marraskuuta 1929 Vandalia, Illinois) on yhdysvaltalainen näyttelijä. Hänet tunnetaan muun muassa rooleistaan elokuvissa *[[About Schmidt]]*, *[[Saanko esitellä: Joe Black]]*, *[[Naisen tuoksu]]*, *[[Kaukana taivaasta]]* ja *[[Nebraska (elokuva)|Nebraska]]*, josta hän sai Oscar-ehdokkuuden parhaasta naissivuosasta.

## Lähteet

## Aiheesta muualla
* 
* 
*
Bledjärvi

**Bledjärvi** () on järvi Sloveniassa Julisilla Alpeilla. Järvi ja Bledin kunta ovat suosittuja matkailukohteita. Järven rannalla sijaitsee myös kuuluisa Bledin linna. Järven saari sekä rannalla oleva linna ovat myös suosittuja vihkimispaikkoja.

Slovenian virallisilla matkailusivuilla Bledjärveä kutsuttiin maan tunnetuimmaksi järveksi.

## Syntyminen

Bledjärvi on 14 000 vuotta vanha jäätikköjärvi. Järven kohdalla oli allas, jota Bohinjin jäätikkö muotoili. Jäätikkö kohtasi kuitenkin esteen, valtavan kiven, ja lopulta suli. Valtavasta kivestä on enää jäljellä järven keskellä sijaitseva saari. Järvestä muotoitui 2,12 kilometriä pitkä ja 1,30 kilometriä leveä.

## Urheilu

Järven alueella on mahdollisuudet kävelyyn, pyöräilyyn, vaeltamiseen sekä lasketteluun. Järvellä on lisäksi järjestetty soudun maailmanmestaruuskilpailut neljä kertaa: 1966, 1979, 1989 ja 2011.

## Tarinat

Arnold Rikli aloitti 1800-luvulla kertomusperinteen, jonka mukaan järvessä kylpeminen oli terveellistä ja paransi taudeista. Tämä aiheutti alueella turistiryntäyksen. Aikoinaan lisäksi uskottiin, että järvessä olevan saaren kirkon loi sloveenien rakkaudenjumala Živa.

Järveen, sen saareen ja Bledin linnaan liittyy myös seuraava tarina: linnassa asunut leskirouva sulatti kaiken omistamansa hopean ja kullan teettääkseen kellon kuolleen miehensä muistoksi. Kello oli määrä kuljettaa saarelle, mutta sekä kello, sitä kuljettanut laiva ja laivan miehistö upposivat myrkyssä. Tämä sai leskirouvan suunniltaan ja hän myi koko omaisuuteensa ja muutti Roomaan nunnaksi. Kuollessaan piispa sai kuulla naisen kohtalosta ja kiitokseksi tämän hyvin eletystä nunnan elämästä, hän kustansi saaren kirkolle uuden kellon. Piispan mukaan jokainen, joka kolmesti soittaa kelloa ja uskoo Jumalaan, saa toiveensa toteutetuksi.

## Lähteet

## Aiheesta muualla
Kota Bharu

**Kota Bharu** (tai *Kota Baharu*) on kaupunki Länsi-Malesian pohjoisosassa. Se on Kelantanin osavaltion pääkaupunki. 
Kaupungissa asuu noin 491 000 asukasta.

Kota Bharu sijaitsee Pohjois-Malesian niemimaalla (Länsi-Malesiassa), Kelantan-joen itärrannallalähellä Thaimaan rajaa ja 13 kilometrin päässä Etelä-Kiinan merestä sisämaahan. Sinne on vaikea päästä mereltä hiekkasärkkien vuoksi, ja se on riippuvainen läheisen Tumpatin satamapalveluista. Kota Bharua palvelee Pengkalan Chepan lentokenttä ja tiheä tieverkosto. Kaupungin lounaispuolella sijaitseva Pasir Mas on sekä itärannikon rautatien että pohjoiseen johtavan haararadan pääteasema.

## Lähteet

## Aiheesta muualla
Bhaag Milkha Bhaag

**Bhaag Milkha Bhaag** (suomeksi ”Juokse Milkha juokse”) on vuonna 2013 ilmestynyt intialainen elämäkerrallinen urheiludraamaelokuva, jonka on ohjannut Rakeysh Omprakash Mehra. Elokuva perustuu pikajuoksija Milkha Singhin elämään. Pääosia näyttelevät Farhan Akhtar, Sonam Kapoor, Divya Dutta, Pavan Malhotra, Yograj Singh ja Prakash Raj. 

Elokuva sai ensi-iltansa 12. heinäkuuta 2013 ja sai hyvän vastaanoton sekä kriitikoilta että yleisöltä. Se julistettiin ”superhitiksi” Intiassa.

Singh kirjoitti tyttärensä Sonia Sanwalkan kanssa elämäkertansa *The Race of My Life*. Singh myi elokuvaoikeudet yhden rupian hintaan sillä ehdolla, että osa tuotoista ohjattaisiin Milkha Singh Charitable Trust -hyväntekeväisyysjärjestölle.

## Tarina
Tositarina Milkha Singhistä, joka selviytyi Intian jakoon liittyneistä väkivaltaisuuksista, vanhempiensa kuolemasta ja kodittomuudesta tullakseen ikoniseksi urheilijaksi.

## Näyttelijät

## Soundtrack

## Palkinnot
*Bhaag Milkha Bhaag* voitti kuusi Filmfare Awards -palkintoa: parhaasta elokuvasta, ohjauksesta, miespääosasta, sanoituksesta, lavastuksesta ja puvustuksesta. Se voitti myös parhaan populaarielokuvan National Film Awards -palkinnon.

## Lähteet

## Aiheesta muualla
* 
*
Niuva

**Niuva** on Kuopion 28. kaupunginosa. Se rajoittuu pohjoisessa Julkulaan, idässä Rypysuohon, etelässä Puijonlaaksoon ja lännessä Kallaveteen. Niuvan itäosassa on pieni Kangaslampi.

Niuvan alueella sijaitsee historiallinen Niuvanniemen sairaala. Maankäytön osalta Niuva on pääasiassa peltoaluetta sairaalan ympärillä. Kaupunginosassa on vain vähän asutusta ja palveluita, ja ne sijaitsevat lähinnä sairaala-alueella. Suurmäentien varrella toimii kuitenkin Länsi-Puijon päiväkoti. Kallaveden rannalla, niukasti Niuvan kaupunginosan eteläpuolella Puijonlaaksossa on uimaranta.

Niuvan sairaalan entisillä mailla sijaitsee myös Fagernäsin kartano. Fagernäsin tila on mainittu historiallisissa lähteissä 1500-luvulla, ja se on yksi Kuopion seitsemästä kantatilasta. 

## Lähteet
Neulaniemi

**Neulaniemi** on Kuopion 29. kaupunginosa. Se rajoittuu etelässä Neulamäkeen, pohjoisessa Savilahden poukamaan, lännessä Kallaveteen ja idässä Savilahden kaupunginosaan. Alueen koillisosassa on uimaranta, pohjoisempana venesatama pitkän metsätien päässä. Kaupunginosaan rakennuksista monet ovat vapaa-ajan asuntoja eikä vakituista asutusta juuri ole.

Laajan, eteläpuoliseen Kolmisopen kaupunginosaan jatkuvan Neulaniemen ulkoilualueen taukopaikkoihin kuuluu Neulaniemessä muun muassa Tervaruukin maja. Kaupunginosaan kuuluvan Kaijansaaren eteläpäässä on laavu ja pohjoisosassa kaksi nuotiopaikkaa.
 
## Lähteet

## Aiheesta muualla
**Neulaniemestä ja suarten takkoo, Tarinoita mökkikylästä kaapunnin kaenalossa*. Toim. Sirpa Herranen. 2006.
* Kuopion kuntoladut 2018-2019 (latukartta: koko kaupunkialue, pdf) 
* Kolmisoppi-Neulamäki (esite ulkoilualeen karttoineen, pdf)  (kuopio.fi)
Kredajärvi

**Kredajärvi** on tekojärvi Sloveniassa. Järvi on saanut nimensä kalkista () jota louhittiin alueella vuoteen 1985. Louhinta loi kuopan, joka pikkuhiljaa täyttyi vedellä ja järvi syntyi. Louhinta lopettettiin koska se ei tuonut voittoja eikä louhinta ollut hyväksyttävää (alue on osa Triglavin luonnonsuojelualuetta). Järvi kuitenkin pysyi ja se on nykyään vapaa-ajan käytössä.

Tänäpäivänä järvi ja sen luomat kosteikot ovat tärkeää elinaluetta sammakkoeläimille, kuten sammakoille ja rupikonnille.

## Lähteet
Louise Laukko

**Louise Laukko** (9. toukokuuta 1992 – 2003) oli suomalainen lämminverinen ravihevonen. Se oli yksi kaikkien aikojen parhaita suomalaisia tammoja, joka voitti useita suurkilpailuja eri puolilla Eurooppaa.

## Kolmi- ja nelivuotiskaudet Suomessa
Louise Laukko syntyi Vesilahdella sijaitsevassa Laukon kartanossa ja siirtyi pian Timo Nurmoksen valmennukseen Tornioon. Tamma starttasi kolmivuotiaana kahdeksan kertaa ja voitti kilpailuistaan seitsemän. Suurin menestys tuli juhannuksena Seinäjoella, jossa Louise Laukko saavutti Kasvattajakruunun ykkössijan. Ikäluokkansa Kriteriumissa tamma sijoittui Monster of Speedin voittamassa kilpailussa kuudenneksi. 

Nelivuotiaana Louise Laukko voitti muun muassa Villinmiehen Tammakilvan Lappeenrannassa sekä 4-vuotiaiden tammojen Kasvattajakruunun Turun Metsämäessä. Derbyfinaalissa Louise Laukko aiheutti Monster of Speedille sen uran ensimmäisen tappion kotimaassa. Syyskuussa tamma juoksi Ylöjärven Teivossa Euroopan raviliiton järjestämässä UET Grand Prix’ssa ja sijoittui ranskalaisen Elisionin jälkeen toiseksi.

## Ura ulkomailla
Nelivuotiskauden päätteeksi Louise Laukko myytiin Ranskaan Claude Yvan Cohenin omistukseen, ja se siirtyi ruotsalaisen Anders Lindqvistin valmennukseen. Lindqvistin tallista käsin tamma kilpaili Keski-Euroopassa ja Ruotsissa ja voitti muun muassa Sweden Cupin Tukholmassa sekä Gran Premio Costa Azzurra -kilpailun Torinossa. Louise Laukko kilpaili vielä muutamia kertoja myös Suomessa ja saavutti ykkössijat Suur-Hollola-ajossa ja St. Michelissä, jonka se voitti uudella tammojen euroopanennätysajalla. Vuonna 1999 tamma oli mukana maailman arvostetuimmassa ravikilpailussa Prix d’Amériquessa viidentenä ja toistaiseksi viimeisimpänä suomalaishevosena. Louise Laukko sijoittui Pariisissa ajetussa kilpailussa kahdenneksitoista ranskalaisen Dominik Locqueneux’n ohjastamana.

Vuonna 2001 Jean-Pierre Dubois osti Louise Laukon ja vei sen Kanadaan, jossa tamma viimeisellä kilpailukaudellaan voitti vielä kolmesti. Yhteensä Louise Laukko osallistui urallaan 154 kilpailuun, joista se voitti 43. Kilpailu-uralla tamman ohjastuksesta vastasivat muun muassa Jorma Kontio sekä Anders Lindqvist. Kontio ajoi kaikki Louise Laukon startit vuosina 1995–1996 ja myös joitakin myöhempiä kilpailuja, jolloin tamma oli Lindqvistin valmennuksessa.

Louise Laukko varsoi vuonna 2003 SJ’s Caviar -orista, mutta varsa menehtyi pian syntymänsä jälkeen. Louise Laukko kuoli saman vuoden kesäkuussa ollen uudestaan kantavana samasta orista.

## Suurkilpailuvoitot
* Kasvattajakruunu – 1995, 1996
* Villinmiehen Tammakilpa – 1996 
* Suuri Suomalainen Derby – 1996
* Sweden Cup – 1998
* Biri International – 1998, 1999
* Suur-Hollola-ajo – 1998
* Gran Premio Citta’ di Montecatini – 1998
* Palio dei Comuni - 1998
* Gran Premio Costa Azzurra – 1999
* St. Michel – 1999

## Lähteet
Valkeakosken Kiekko-Ahma

**Kiekko-Ahma** on valkeakoskelainen joukkue, joka pelaa jääkiekon II-divisioonassa. Joukkueen jäähallina toimii Wareena.

## Kasvatit pääsarjatasolla

*Olli Maansaari
*Markus Niemeläinen
*Jani Nyman
*Jere Innala

## Lähteet

## Aiheesta muualla
* Kiekko-Ahman kotisivut
Porin Karhu HT

**Karhu HT** oli porilainen vuonna 2000 perustettu jääkiekkoseura, joka pelasi Suomen kolmanneksi korkeimmalla sarjatasolla Suomi-sarjassa. Karhu HT luopui paikastaan Suomi-sarjassa kesken kauden 2022-2023 hävittyään kaikki pelaamansa 13 ottelua. Seuran pelaamat ottelut mitätöitiin.

## Nykyinen kokoonpano
 

## Lähteet
* Karhu HT Eliteprospects.com –sivustolla

### Viitteet

## Aiheesta muualla
* Karhu HT:n kotisivut
Slovakian–Unkarin sota

**Slovakian–Unkarin sota** tai **Pikkusota** oli ennen toista maailmansotaa Slovakian tasavallan ja Unkarin kuningaskunnan käymä rajasota, joka alkoi ilman sodanjulistusta Unkarin yllätyshyökkäyksellä Slovakian itäosiin 23. maaliskuuta 1939. Noin viikkoa aiemmin Adolf Hitlerin johtama natsi-Saksa oli miehittänyt Tšekkoslovakian.

Rajasota päättyi Unkarin voittoon 4. huhtikuuta. Sodan jälkeen Slovakia joutui luovuttamaan Unkarille alueita itäosasta. Slovakia menetti 22 sotilasta ja 36 siviiliä. Unkari menetti 8 sotilasta ja 15 siviiliä. Sodan jälkeen Slovakia myönsi mitalin sotilaille, jotka taistelivat sodassa.
Luettelo Slovenian yli 25 kilometriä pitkistä joista

Tämä on **luettelo Slovenian yli 25 kilometriä pitkistä joista**. Sloveniassa on yhteensä 59 jokea, mutta tässä luettelossa on ainoastaan yli 25 kilometriä pitkät joet. Slovenian jokien pituus on yhteensä 26&thinsp;989 kilometriä ja ne peittävät yhteensä 2&thinsp;500 neliökilometrin alueen. Suurin osa Sloveniasta, noin 81 prosenttia, kuuluu Mustanmeren altaaseen ja loput Adrianmeren altaaseen. Nämä kaksi aluetta on jaettu vielä pienempiin alueisiin: Murjoen altaaseen, Dravajoen altaaseen, Savajoen altaaseen ja Kolpajoen altaaseen sekä Adrianmeren jokiin.

## Merkinnät

 Pääjoki Sivujoki Sivujoen sivujoki Sivujoen sivujoen sivujoki

## Luettelo

## Lähteet
Kupa

**Kupa** (kroatiaksi), **Kolpa** (sloveeniksi) tai **Colapis** (latinaksi) on Savan sivujoki. Kupa muodostaa luonnollisen rajan Kroatian ja Slovenian välille. Kupa on 297 kilometriä pitkä, josta maiden välistä rajaa on 118 kilometriä. Loput Kupasta sijaitsee Kroatiassa.

Kupan hydrologista valvontaa hoitaa nykyään neljä asemaa Kroatiassa: Radenci, Kamanje, Karlovac ja Jamnička Kiselica.

## Lähteet
Felipe González (täsmennyssivu)

**Felipe González** voi tarkoittaa ainakin seuraavia henkilöitä:

* Felipe González Márquez (s. 1942), espanjalainen poliitikko
* Felipe González González (piispa) (s. 1944), espanjalainen roomalaiskatolinen piispa
* Felipe González González (1947–2023), meksikolainen poliitikko.
Annapolisin konventti

**Annapolisin konventti** oli Marylandin Annapolisissa syyskuussa 1786 järjestetty kokous, joka edelsi Yhdysvaltain perustuslain säätämistä. Kokoukseen osallistui viiden osavaltion edustajia, jotka pohtivat valtioliittoa vaivanneiden ongelmien ratkaisemista. Sitä olivat edeltäneet Marylandin ja Virginian edustajien aiemmat kokoukset, joissa oli selvitelty mahdollisuuksia parantaa liikenneoloja Potomac-joella. Annapolisin konventissa Alexander Hamilton esitti murskaavaa arvostelua maassa vallitsevasta poliittisesta kaaoksesta, joka johtui vahvan keskushallituksen puuttumisesta. Konventti päätyi siihen tulokseen, että kansallisia taloudellisia kysymyksiä ei olisi mahdollista ratkaista kunnolla tekemättä muutoksia maan silloisena perustuslakina toimineisiin konfederaatioartikloihin. Koska kokous ei katsonut itsellään olevan valtuuksia muutoksista päättämiseen, se esitti kaikille osavaltioille kutsun lähettää edustajansa seuraavana vuonna Philadelphiassa järjestettävään laajempaan kokoukseen. Tästä kokouksesta tuli perustuslaillinen konventti, joka laati Yhdysvalloille sen nykyisen perustuslain.

## Lähteet
Carola (nimi)

**Carola** on naisen etunimi, Karl- tai Kaarle-nimen naispuolinen vastine. Nimi on käytössä muun muassa Italiassa, Saksassa, Alankomaissa ja Ruotsissa, jonkin verran Suomessakin. Suomessa nimi Carola on Digi- ja väestötietoviraston tietojen mukaan annettu tammikuuhun 2026 mennessä noin 2440 henkilölle Carolan nimipäivä on suomenruotsalaisen kalenterin mukaan 28. tammikuuta.

## Tunnettuja Carola-nimisiä

* Carola Anding (s. 1960), itäsaksalainen hiihtäjä
* Carola Dombeck (s. 1960), itäsaksalainen telinevoimistelija 
* Carola Grönhagen-Riska (s. 1945), suomalainen lääkäri ja professori
* Carola Hakola (s. 2002), suomalainen näyttelijä
* Carola Häggkvist (s. 1966), ruotsalainen laulaja
* Carola Kinasha (s. 1972), tansanialainen laulaja
* Carola Niemelä (s. 1999), suomalainen lumilautailija
* Carola Rackete (s. 1988), saksalainen ympäristöaktivisti, poliitikko, ekologi ja merikapteeni
* Carola Sandbacka (s. 1951), suomenruotsalainen kirjailija
* Carola Standerstkjöld-Liemola (1941−1997), suomalainen laulaja 
* Carola Teir-Lehtinen (s. 1952), suomalainen yritysjohtaja

## Lähteet

## Aiheesta muualla
Shaysin kapina

**Shaysin kapina** oli Yhdysvaltain läntisessä Massachusettsissa elokuussa 1786 puhjennut aseellinen kansannousu, joka kesti puoli vuotta ennen kuin se saatiin kukistettua.

Kapinan syynä olivat vuonna 1783 päättynyttä vapaussotaa seuranneet taloudellisesti vaikeat ajat. Monet menettivät omaisuutensa takavarikoissa erääntyneiden velkojen tai maksamattomien verojen vuoksi, ja saattoivat joutua velkavankeuteen. Kapinan alussa aseistetut väkijoukot valtasivat ja sulkivat useita oikeustaloja estääkseen velallisia koskeneet ulosottopäätökset. Syyskuussa 1786 entisen vapaussodan upseerin Daniel Shaysin johtama monisatapäinen miesjoukko sulki Massachusettsin korkeimman oikeuden Springfieldissä. Tammikuussa 1787 Shays johti noin 1&nbsp;200 miehen hyökkäystä Springfieldissä ollutta valtion asevarikkoa vastaan, mutta heidät torjuttiin. Miliisijoukot löivät Shaysin kannattajat Petershamin yhteenotossa 4. helmikuuta, ja hän pakeni Vermontiin. Myöhemmin Shays ja toistakymmentä muuta kapinajohtajaa tuomittiin kuolemaan, mutta hänet armahdettiin. Lopulta vain kaksi teloitettiin.

Kapinan seurauksena Massachusettsin edustajainhuone sääti lakeja, jotka helpottivat velallisten asemaa. Monet pitivät Shaysin kapinaa ja sen kukistamiseen vaadittuja ponnistuksia osoituksena siitä, että Yhdysvallat tarvitsi vahvemman keskushallinnon. Kapina edisti näin perustuslaillisen konventin järjestämistä ja Yhdysvaltain perustuslain säätämistä.

## Lähteet
Krista Moisio

**Krista Moisio** (s. 17. huhtikuuta 1994) on suomalainen jalkapalloilija. Maalivahtina pelaava Moisio edustaa kaudella 2014 porilaista NiceFutista.

Hän on aikaisempia seurojaan ovat olleet Naisten Liigan Ilves ja Kokkola F10 sekä Ykkösen FC United. Moisio on edustanut 17-vuotiaista lähtien kaikkia ikäkausimaajoukkueita. Maajoukkuedebyttinsä hän teki syyskuussa 2010. Moisio oli mukana Suomen joukkueessa myös vuonna 2013 alle 19-vuotiaiden EM-kilpailuissa.

## Lähteet
Savinja

**Savinja** on joki Koillis-Sloveniassa. Savinja virtaa pääasiassa Ylä- ja Ala-Savinjan jokilaaksoissa, Laškon ja Celjen kaupunkien läpi. Savinjan alkulähteenä on Rinkan vesiputous ja laskupaikkana Savajoki. Savinja on usein tulvinut, kuten vuosina 1990 ja 1998. Savinjalla on pituutta 102 kilometriä ja se on pisin joki, joka virtaa vain Sloveniassa.

## Nimi

Nimi *Savinja* on lähtöisin sanasta *Savьn′a*, joka taas on johdettu Savajokea tarkoittavasta sanasta. Saksan kielen sana *Sann* on todistettu myöhemmin. Paikalliset tuntevat joen myös nimellä *Sáu̯ńe*. Sana *Savьn′a* on muotoutunut muotoon *Savnja* nykysloveenissa. Nimen uskotaan olevan esislaavilaista alkuperää.

Historian kuluessa Savinjasta on käytetty muun muassa seuraavia nimityksiä:

* *fluvius Sana* (800-luku)
* *inter fluenta Souuuę et Sounę* (1016)
* *Seuna* (1016)
* *Souna* (1025,1028)
* *inter fluenta Souuuae et Sounae* (1028)
* *Sounital* (1042)

Roomalainen jumalatar Adsaluta, jonka alttareita on löydetty Savan alueelta, tunnistettiin pitkään Savinjaksi. Nykyään tutkijat eivät usko Adsalutan ja Savinjan yhteyteen.

## Lähteet